## El secretari autonòmic de Sanitat, Francisco Ponce, manifesta la importància d'unir els conceptes de tecnologia i salut

*** El secretari autonòmic de Sanitat ha participat en l'acte d'obertura de l'XI Jornada sobre Tecnologia al Servei de la Salut de la UPV**

El secretari autonòmic de Sanitat, Francisco Ponce, ha manifestat durant l'acte d'obertura de l'XI Jornada sobre Tecnologia al Servei de la Salut la importància d'unir conceptes com la tecnologia i la salut, així com plasmar esta unió i transferir estos coneixements en jornades com esta. "Tecnologia i salut van del bracet", ha manifestat.

Ponce ha indicat que, en esta jornada, organitzada per la Universitat Politècnica de València, "s'han abordat temes de molt d'interés, com són les tecnologies disruptives aplicables al sector sanitari, la gestió hospitalària eficient o la intel·ligència artificial en la salut".

A més, la jornada ha comptat amb la participació del gerent de l'Hospital Universitari Doctor Balmis d'Alacant, Francisco Soriano, que ha participat en la taula redona 'Gestió hospitalària eficient'.

Així mateix, el gerent de l'Hospital Universitari i Politècnic La Fe, José Luis Poveda, ha participat en la taula redona 'La intel·ligència artificial en la salut'.

Fecha: 03/10/2023